Onneksi isäni on kuollut - ESS.fi
Esalaiset 11.11.2017 Päivitetty: 11.11.2017
Ristkari
&commat;EevaRistkari eeva.ristkari@radiovoima.fi
Onneksi isäni on kuollut
Limsa-automaatista napattu jääkylmä Jaffa oli paras piriste, kun isäni suoritti erikoistumisopintojensa aikana pitkiä päivystysrupeamia. Kanttiini oli kiinni ja jääkylmä juoma auttoi jaksamaan hereillä.
Olen kiitollinen, että gastrokirurgi-isäni ei joutunut näkemään sote-mylläkkää. Kymmenen vuotta sitten edesmennyt isäni kärsi jo elinaikanaan siitä, että ihmisiä ei hoidettu kokonaisuuksina ja terveydenhuollossa puhuttiin tulosyksiköistä.
Eihän terveydenhoitamisessa katsota muita tuloksia, kuin sitä kuinka hyvin potilas paranee.
Keskusta haluaa maakuntahallinnon ja kokoomus valinnanvapauden. Minä haluan uudet vaalit ja päättäjät.
Pelottaa suomalaisen terveydenhuoltojärjestelmän puolesta. Sote-mullistuksessa lehmänkauppana mukana tuleva maakuntahallinto on byrokratian ja ihmeellisten termien riemuvoitto.
Asiakaspalvelusetelillä tai maakunnan määrittämän henkilökohtaisen budjetin rajoissa hoidetaan sitten terveyttä. Heitetään soppaan vielä se, että tulevia uudistuksia varten ei ole olemassa mitään valmista järjestelmää mobiiliappeineen.
Ajatuksena on ihan mahtava, että saa jatkossa valita oman hoitavan yksikkönsä.
Harmi vaan, että monelle, kuten minulle, ei ole mitään merkitystä mistä hoidon saa. Kunhan tiedän mihin numeroon soittaa ja minkä oven taakse mennä kipeänä.
Aloitin kirurgista, koska nostan vielä esiin yhden ison ongelman, joka syntyy Suomen Kirurgiyhdistyksen mukaan soten myötä: jos asiakasseteli ulotetaan erikoissairaanhoitoon, rapautuu suomalainen päivystysjärjestelmä.
Vuorokauden ympäri pyörivä päivystysjärjestelmä, koulutus ja tutkimus ovat kaikki julkisen terveydenhuollon varassa. Siihen en ole ainakaan huomannut tulevan mitään koulutustukiseteliä yksityiselle puolelle.
Ymmärrän kokonaisuuden: väestö elää yhä pidempään, sairastelee ja vanhenee. Lääketeollisuuden kehityksen myötä pystytään hoitamaan yhä vaikeampia sairauksia. Ongelma on, että yhteiskunnan rahat eivät riitä, kun maksajia ei ole tarpeeksi.
Kokoomus maalailee valinnanvapauden parantavan tilannetta kirittämällä palveluja ja lyhentävän jonoja. Hahhah, sanon minä.
Pelkästään väestön epätasainen jakaantuminen on estämässä palvelujen lisääntymisen. Ei yksityinen raha lähde hyväntekeväisyyteen.
Jotain pitää tehdä, mutta tämä hallinto- ja byrokratiasekamelska, joka rapauttaa pohjoismaisen hyvinvointivaltion ylpeyden aiheen, luotettavan perusterveydenhuollon, ei ole mikään ratkaisu.
Vaadin parempaa.
Terveys Terveydenhoito Julkinen terveydenhuolto Sosiaalikysymykset
Kommentointi (18)
volle 11.11.2017
Olen aivan samaa mieltä.Hyvä Eeva.
Politiikon näytös 11.11.2017
Mitään hyvää siitä ei ihmisille voi seurata, hyötyjänä tietenkin yksityiset lääkäriasemat. Suomessa missä tämä on kuulunut jokaiselle ihmiselle tuloista riippumatta, halutaan yksityistää, ei oteta huomioon sitä miksi täällä maksetaan korkeaa veroa ja nämä yksityiset asemat vielä toteuttaa akressiivistä vero suunnitelua.
Skalpelli 11.11.2017
Eipä asiaa olisi voinut paremmin tiivistää. Rahanhimosta ja vallasta on kyse. Ei vilpittömästä halusta hoitaa ihmisiä.
Lahen asukas 11.11.2017
Julkisen sektorin tehottomat ja kalliit rakenteet tuhoavat miljardeja vuosikymmenestä toiseen mutta kolumnisti toistaa kritiikittä pöhöttyneitä rakenteita suojelevien argumentit. Tarvitsemme uudistuksia, jotka viedään läpi potilaan ehdoilla, eikä nykyjärjestelmästä leipänsä saavien ehdoilla.
Raha ei saa kadota kansantaloudesta osinkojen jakamisen ja veroparatiiseihin siirtämisen muodossa.
Pessi Misti 11.11.2017
Missä kohtaa tulevat esiin "potilaan ehdot"? Onko niitä joskus jossain kysytty? Oli järjestelmä mikä tahansa niin joku siitä leipänsä saa, eikö olekin pirullista? Ja markkinatalousjärjestelmässä pitää lisäksi saada välistävetäjien laivälle voit ja makkarat. (ja Lahe on paikkakunta Virossa, hoitakaa ihan vaan omia asioitanne)
tuuli anna 11.11.2017
Potilas ei ehdota Sotessa sitäkään vähää. Palvelusetelijärjestelmä, potilaalle tehtävä henkilökohtainen tarvekartoitus ja budjetti jossain maakuntakeskuksessa lisää virheiden määrää sekä byrokratiaa tolkuttomasti. Kukaan ei osaa sanoa, kuka, ketkä, missä ja milloin koko järjestelmä rakennetaan, kuinka paljon sen hallintointi maksaa ja kuinka tavattomasti se tulee hidastamaan hoitoon pääsyä. Nykyjärjestelmä, että todella voit valita.. menet joko terveyskeskukseen tai Kelakorvattavalle yksityiselle lääkäriasemalle ON todellista valintaa. Tosin yksityisellä käynti maksaa enemmän, mutta ei se ilmaiseksi tule Sotessakaan.
Bonnie 11.11.2017
Eeva, en olisi tätä kommenttia kirjoittamassa ilman isääsi. Hän teki yksityisellä puolella minulle oikean diaknoosin. Sen seurauksena suoritti minulle -90 luvulla suuren kirurgisen leikkauksen. Julkinen puoli hoiti minun syöpääni närästyslääkkeillä, sekä väärällä diaknoosilla. Mielestäni tarvitaan molempien sektoreiden yhteistyötä. Pienituloisen eläkeläisen on melko mahdotonta päästä erikoislääkärin vastaanotolle julkiselta puolelta. Ihminen kun tekee kuolemaa, hänelle on siinä vaiheessa aivan sama, kuka hillot poimii.
EEVA RISTKARI 11.11.2017
Kiitos kommentistasi. Isän ikävää helpottaa, kun tietää, kuinka monen muunkin elämälle hänen elämällään oli merkitystä. Hyvä että sait apua. Hyvää jatkoa!
YRJÖ XXXL 11.11.2017
Närästyslääkkeet kelpaavat julkisella puolella hyvin syövän ja sydäninfarktin hoitoihin.
Näkökulma 11.11.2017
Tässähän on vallasta kyse.Asiakkaan saamat palvelut on toissijainen asia.Keskustalla on erityisesti vallanhimo ja kokoomus taas haluaa yksityistää kaiken mahdollisen.Nyt uskotellaan että asiakas saa hyvän hoidon.Oikeasti hyväosaiset saavat ehkä vieläkin halvemmalla yksityispalvelun kun nyt kun veronmaksajat maksavat siitä enemmän.Köyhä ja pienituloinen jonottelee halvempaan hoitoyksikköön entistä enemmän.Sitten kun rahat on käytetty asiakas joutuu maksamaan entistä enemmän palveluistaan.Köyhä ja pienituloinen jää jalkoihin.
Kummastelija 11.11.2017
En tiedä onko seuraava tarkoitettu kuvaamaan vai irvailemaan tilannetta tai tavoitteita: "Eihän terveydenhoitamisessa katsota muita tuloksia, kuin sitä kuinka hyvin potilas paranee."
Nykyäänhän &apos;terveydenhoidossa&apos; tuo tulos mitataan sillä, että potilas jossain vaiheessa turhautuu ja menettää kaiken uskonsa mahdollisuuksiinsa saada hoitoa - ja kärsii kaiken omissa nahoissaan &apos;terveydenhoitojärjestelmän&apos; hehkuttaessa &apos;tulosta&apos;.
Hyvin toimii sensuuri, taas. Ja eräs toisen toimittajan kirjoitus taisi kadota kokonaan? Se missä puhuttiin lapsen terveystiedoista? Mikähän siinä oli ... jonkin ryhmittymän etujen vastaista?
Korjaan ja tunnustan; Kadonnut juttu löytyi, monen mutkanta takaa.
Tessulandia 11.11.2017
Aivan samaa mieltä terveyspalvelua,maanpuolustusta eikä pelastuspalvelusta saisi säästää YHTÄÄN! Vielä tulee päivä että täällä meilläkin on suurempikin hätä!
nevergreen 11.11.2017
Kissanhännännosto tiaknoteerataan hyllytyksenä.
Sami 11.11.2017
"Onneksi isäni on kuollut" Joo, kuollut on ja kuopattu, menehtyi kurkkusyöpään. PHKS hoiti kuten kuten kuten taviksia hoidetaan. Olisiko hengissä jos rahaa olisi ollut? ehkä. Kummasti vain porvarit yleensä selviää vakavistakin sairauksista kun tavallinen työläinen menehtyy. Lääkkeet on kalliita ja tavis saa ne vanhemmat.
pekko-antero 12.11.2017
Maakuntahallinto on hyvä juttu. Loppuu tämä kuntien kyykyttäminen.
Museon menestystä on mahdotonta ennustaa
Juha Honkonen 19.11.2017
Kun elinvoimametsään meni
Perttu Kauppinen 18.11.2017
Viiniviha ei kerro hyvää ihmiskuvasta
Mia Miettinen 17.11.2017
Lahti, hyödynnä hetkesi valokeilassa
Kimmo Kangas 16.11.2017
Hei me rakennetaan, mutta kenelle?
Emmi Tuomisto 15.11.2017
Tarina yhdentoista vuoden ystävyydestä
Milja Kungas 14.11.2017
Menikö liian pitkälle? - tilannetaju on nyt avainsana
Perttu Kauppinen 13.11.2017
Trumpin Venäjä-puheista on vaikea löytää järkeä
Juha Honkonen 12.11.2017
Ladiin taiteen kaveriksi teollisuuden helmiä?
Perttu Kauppinen 10.11.2017
Päiväkodissa vietetään isänpäivän sijasta läheisenpäivää - somekohu heti valmis
Terhi Säynäjärvi 9.11.2017
Hajuvettä, partavettä, hiuslakkaa... pilaako sinun tuoksusi vieruskaverin leffa- tai konserttielämyksen?